el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el en el el en es en en el en el el el el el el el el el el el el el es en en el en el el el el el el el el el el el el el el el zh el en el en el en el zh el zh el zh el zh el en el ja el ja el ja el ja el ja el ja el el el el el en el el el el el en el en
Μπορεί στα πρώτα 14 λεπτά του αγώνα να βρισκόταν σε… βαθύ ύπνο, ωστόσο όταν ξύπνησε, θύμισε ΑΕΚ και έφτασε στο ροζ φύλλο αγώνα. Η ομάδα του Μπάνκι ζορίστηκε αρκετά και αγχώθηκε κόντρα στην Κύμη στο ΟΑΚΑ, όμως επικράτησε 96-92 και συνέχισε σε νικηφόρο μοτίβο.
Η Κύμη συνέχισε το «πάρτι» της και στις αρχές της δεύτερης περιόδου, με τον Σαγκς να πυροβολεί τους γηπεδούχους. Η ομάδα του Κουτσού έφτασε μέχρι και το +12 (24-36 στο 14’). Σε εκείνο το χρονικό σημείο οι παίκτες της ΑΕΚ θυμήθηκαν τον καλό εαυτό τους και ξεκίνησαν μια εντυπωσιακή αντεπίθεση: με σερί 22-0 (!) πέρασαν μπροστά στο σκορ για πρώτη φορά φτάνοντας μέχρι και το +10 (46-36 στο 19’).
Σημαντικό ρόλο σε αυτή τη «μεταμόρφωση» των γηπεδούχων έπαιξαν η πιεστική τους άμυνα σε όλο το γήπεδο, η οποία τους απέφερε πολλούς εύκολους πόντους, αλλά και η βελτίωση των ποσοστών ευστοχίας, με τους Ματσιούλις, Σαντ-Ρόος να καθοδηγούν επιθετικά την «Ένωση, που έκλεισε το πρώτο ημίχρονο στο +11 (48-37), που ήταν και η μεγαλύτερη διαφορά της μέχρι εκείνη τη στιγμή.
Στο τρίτο δεκάλεπτο ο ρυθμός του παιχνιδιού «άνοιξε», με την ΑΕΚ να συντηρεί το προβάδισμά της, αλλά την Κύμη να αντιστέκεται σθεναρά και να μην επιτρέπει στους «κιτρινόμαυρους» να ξεφύγουν (52-47 στο 23’). Ένα ξέσπασμα της ομάδας του Μπάνκι, την έφερε για πρώτη φορά στο +12 (66-54 στο 28’), με τον Γκρίφιν να παίρνει μπρος επιθετικά. Πάλι όμως οι φιλοξενούμενοι αντέδρασαν και έκλεισαν την ψαλίδα χάρη σε ένα σερί 6-0 (66-60 στο 29’). Η τρίτη περίοδος ολοκληρώθηκε με τον «Δικέφαλο» στο +8 (69-61).
Η ομάδα του Μπάνκι ξεκίνησε… αγριεμένη την τέταρτη περίοδο με στόχο να «κλειδώσει» τη νίκη και με σερί 6-0 έφτασε τη διαφορά στη μεγαλύτερη τιμή της (75-61 στο 32’). Παρ’ όλα αυτά, η Κύμη ήταν επτάψυχη και αρνήθηκε να παραδοθεί: με τους Χόρτον και ΤζεΚουάν να βρίσκουν ρυθμό επιθετικά, πλησίασε στο -6 (82-76 στο 35’) και μετέφερε το άγχος στους γηπεδούχους.
Με ένα γρήγορο 4-0 η «Ένωση» επανέφερε τη διαφορά σε διψήφιο νούμερο (86-76 στο 36’), αλλά και πάλι οι φιλοξενούμενοι αντέδρασαν και μείωσαν πάλι (89-85 στο 38’) μεταφέροντας πίεση και άγχος στους «κιτρινόμαυρους». Εντούτοις, οι παίκτες της ΑΕΚ έδειξαν ψυχραιμία στο τελευταίο κομμάτι του αγώνα και με σημαντικά καλάθια από Λαρεντζάκη, Χάντερ, έφτασαν στο τελικό 96-92.
Τα δεκάλεπτα: 17-24, 48-37, 69-61, 96-92.
ΑΕΚ (Μπάνκι): Τζέιμς 10, Σάκοτα 10, Τσαλμπούρης, Ματσιούλις 14 (7 ασίστ), Λαρεντζάκης 9, Μωραΐτης 5, Γκρίφιν 12 (5 ασίστ), Σαντ-Ρόος 9, Ρογκαβόπουλος , Γιαννόπουλος 11, Χάντερ 16 (8 ριμπ.), Τίγκας.
Κύμη (Κουτσός): Χόρτον 18 (15 ριμπ.), Σαγκς 18, ΤζεΚουάν 26 (6 ριμπ., 6 ασίστ), Ουάσινγκτον 6, Γερομιχαλός, Καρινιάουσκας 14, Τσιάρας, Πουλιανίτης 4, Ουίλιαμς 5, Μαργέλης , Μαραγκός 1, Μητσιμπόνας.